Document ID: 31984D0132

Padomes Lēmums
(1984. gada 1. marts)
par protokola par īpaši aizsargājamām Vidusjūras teritorijām parakstīšanu
(84/132/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši 235. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Eiropas Kopienu rīcības programmās attiecībā uz vidi [2] ir uzsvērta nepieciešamība aizsargāt un attīrīt jūru, lai tā turpinātu pildīt savas funkcijas sugu saglabāšanā un attīstībā, un uzturēt nepieciešamo ekoloģisko līdzsvaru;
tā kā otrajā Eiropas Kopienu rīcības programmā attiecībā uz vidi uzsvērts, ka steidzami ir vajadzīgi starptautiski atrisinājumi problēmai, kas saistīta ar attīstību un piekrastes reģionu ekoloģisko apsaimniekošanu;
tā kā trešā Eiropas Kopienas rīcības programma attiecībā uz vidi [3], kuras galvenos principus Padome un dalībvalstu valdību pārstāvji apstiprināja 1983. gada 7. februārī, īpaši norāda uz racionālas politikas nepieciešamību dabas resursu aizsardzībai un apsaimniekošanai;
tā kā sadarbība ar jaunattīstības valstīm un jo īpaši ar Kopienas Vidusjūras reģionu partneriem vides aizsargāšanai ir viens no Eiropas Kopienas otrās rīcības programmas attiecībā uz vidi mērķiem;
tā kā Konvencijas par Vidusjūras aizsardzību no piesārņojuma, ko apstiprināja ar Kopienas Lēmumu 77/585/EEK [4], 4. pants dod Līgumslēdzējām pusēm tiesības pieņemt papildprotokolus, kas nosaka pasākumus, procedūras un minētās Konvencijas īstenošanas standartus; tā kā saskaņā ar šo pantu Vidusjūras valstis, kas Ženēvā 1982. gada 2. un 3. aprīlī tika p ārstāvētas pilnvaroto konferencē, parakstīja Protokolu par īpaši aizsargājamām Vidusjūras teritorijām;
tā kā Kopiena ar Lēmumu 75/585/EEK ir arī apstiprinājusi Protokolu par Vidusjūras aizsardzību no piesārņošanas ar kuģu un lidaparātu atkritumiem un ar Lēmumu 81/420/EEK [5] ir apstiprinājusi Protokolu par sadarbību cīņā ar ārkārtas situāciju radīto Vidusjūras piesārņojumu ar naftu un citām kaitīgām vielām, un ar Lēmumu 83/101/EEK [6] ir apstiprinājusi Protokolu par Vidusjūras aizsardzību no piesārņojuma no sauszemes avotiem;
tā kā Protokols par īpaši aizsargājamām Vidusjūras teritorijām paredz iespēju pieņemt pasākumus attiecībā uz tirdzniecību ar tā aizsargātajiem dzīvniekiem un augiem, to importu un eksportu, un tādējādi varētu ietekmēt kopējo tirdzniecības politiku un preču brīvu apriti starp dalībvalstīm;
tā kā daži minētā Protokola noteikumi varētu ietekmēt Padomes 1976. gada 4. maija Direktīvu 76/464/EEK par piesārņojumu, ko rada konkrētas bīstamas vielas, kuras novada Kopienas ūdens vidē [7], Padomes 1979. gada 2. aprīļa Direktīvu 79/409/EEK par savvaļas putnu saudzēšanu [8], Padomes 1979. gada 30. oktobra Direktīvu 79/923/EEK par ūdeni, kurā dzīvo vēžveidīgie un gliemji [9], un Padomes 1981. gada 20. janvāra Regulu (EEK) Nr. 348/81 par kopīgiem ievešanas noteikumiem attiecībā uz vaļveidīgo produktiem [10];
tā kā minētais Protokols paredz reģiona kopējo dabas resursu drošību, vietējo sugu daudzveidības saglabāšanu un noteiktu biotopu aizsardzību, izveidojot vairākas īpaši aizsargājamas teritorijas;
tā kā vairākumam valstu, kas parakstīja Konvenciju par Vidusjūras aizsardzību no piesārņojuma un pievienotos Protokolus, Kopienas vispārējās nostājas attiecībā uz Vidusjūras teritorijām ietvaros ir īpašas attiecības ar Kopienu, jo īpaši attiecībā uz sadarbību; tā kā Protokolā par īpaši aizsargājamām Vidusjūras teritorijām ir izklāstītas sīki izstrādātas normas šādai sadarbībai jomās, ko tā aptver;
tā kā Kopiena parakstīja minēto Protokolu 1983. gada 30. martā;
tā kā Kopiena piedalīsies minētā Protokola īstenošanā, izmantojot savu kompetenci atbilstīgi esošajiem kopējiem noteikumiem, kā arī tiem, kas ietverti tiesību aktos, kurus Padome pieņems nākotnē, un izmantojot Kopienas attiecīgajās jomās veikto pasākumu (pētījumi - informācijas apmaiņa) rezultātus;
tā kā Kopienai ir jāapstiprina minētais Protokols, lai kopīgā tirgus apstākļos sasniegtu vienu no Kopienas izvirzītajiem mērķiem vides aizsardzības un dzīves kvalitātes uzlabošanas jomā; tā kā būtu jāpamatojas uz Līguma 235. pantu, jo Līgums neparedz īpašas darbības pilnvaras, kas nepieciešamas šā Lēmuma pieņemšanai,
IR PIEŅĒMUSI ŠO LĒMUMU.
1. pants
Ar šo Eiropas Ekonomikas kopienas vārdā apstiprina Protokolu par īpaši aizsargājamām Vidusjūras teritorijām.
Protokola teksts ir pievienots šim lēmumam.
2. pants
Padomes priekšsēdētājs deponē tiesību aktus kā paredzēts 1. pantā minētā Protokola 18. pantā.
Briselē, 1984. gada 1. martā

Labels: 0
5
20